Diari Oficial de la Generalitat Valenciana


Sumari del DOGV 8557, del 28-05-2019 (2019/4401)

Bases específiques del concurs de mèrits número 23 per a la provisió de places d'agent de reforç i patruller o patrullera de reforç.
------------------------------------------------------------------------------------------------------------------------------------

### Dades del document

Número de DOGV
:   8557

Data del DOGV
:   28-05-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/4401


Data del document
:   25-01-2019

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * concurs administratiu

Bases específiques del concurs de mèrits número 23 per a la provisió de places d'agent de reforç i patruller o patrullera de reforç. [2019/4401]  
Mitjançant el present edicte es fa públic l'extracte de la Resolució de la Regidoria Delegada de Personal i Seguretat número 800/2019, de 25 d'abril de 2019, per la qual s'aproven les bases específiques del concurs número 23 de mèrits, per a la provisió de llocs de treball inclosos en les relacions de llocs d'aquest ajuntament.  
  
«Bases específiques d'aplicació al concurs número 23 de mèrits per a la provisió definitiva de llocs de treball inclosos en les relacions de llocs de treball d'aquest ajuntament.  
  
Disposició preliminar. Objecte de la convocatòria  
D'acord amb la relació de llocs de treball d'aquest ajuntament, es realitza la convocatòria del concurs intern de mèrits per a la provisió definitiva dels següents llocs de treball:  
- 62 c) Agent de reforç i patruller/a de reforç, escala administració especial, subescala serveis especials, policia local, i auxiliar, classe bàsica, grup C, subgrup C1.  
- 62 l) Agent de reforç i patruller/a, escala administració especial, subescala serveis especials, policia local, i auxiliar, classe bàsica, grup C, subgrup C1.  
Requisits:  
Perfil lingüístic: B1-2 (coneixement nivell elemental de valencià).  
  
Es realitzarà una única convocatòria i es convocaran a resultes els llocs de treball que queden vacants per haver sigut adjudicats els llocs convocats.  
  
Article 1. Sol·licitants  
1. D'acord a la normativa, únicament podran participar en aquest concurs les persones funcionàries que pertanguen al cos de policia local de l'Ajuntament de Xirivella, que tinguen la condició de funcionari/ària de carrera i complisquen amb els requisits dels llocs de treball a la finalització del termini de presentació d'instàncies, que pertanyen a l'escala d'administració especial, subescala serveis especials, policia local i auxiliar en la categoria d'escala bàsica.  
2. No podran participar en el present concurs les persones funcionàries que ja hagen participat anteriorment en els concursos interns de mèrits, que hagen obtingut destí definitiu i després d'aquests ocupen llocs definitius menys d'un any, que estiguen suspesos de sou i feina amb caràcter definitiu, aquells que hagen sol·licitat i així estiga aprovat de segona activitat, ni aquells que hagen causat baixa en l'Ajuntament i estiguen pendents de la resolució de la Seguretat Social. Tot això referit a la finalització del termini de la presentació d'instàncies.  
  
3. Respecte al perfil lingüístic, la persona funcionària que no puga acreditar dins del termini de presentació d'instàncies el nivell elemental, podrà optar en la seua instància per realitzar una prova que tindrà similar contingut i valoració que la que fa la JQCV per a aquest nivell. Serà necessari obtindre la qualificació d'apte/a per entendre que s'acredita i seguir en el procés, si no s'obté la qualificació d'apte/a, l'aspirant perdrà el dret a continuar en el procés per no complir amb el requisit del lloc convocat.  
  
Article 2. Instàncies  
1. Les instàncies per a optar en els llocs de treball convocats, en què ha de constar que es reuneixen tots i cadascun dels requisits exigits en la convocatòria, es dirigiran al president de la corporació i es presentaran en el termini de vint (20) dies hàbils, comptadors a partir de l'endemà de la publicació de la convocatòria en Butlletí Oficial de la Província de València, en el Registre General de la corporació o per qualsevol dels mètodes que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques. S'haurà de fer constar en aquestes la plaça a què s'opta amb esment de si es vol concursar en les vacants que es convoquen a resultes.  
  
Junt amb la instància s'adjuntarà la relació dels mèrits al·legats, especificats en el corresponent barem, referit a l'últim dia del termini de presentació d'instàncies. La justificació es realitzarà per mitjà de la documentació original o fotocòpia compulsada pel secretari de l'Ajuntament, o qualsevol altre mitjà admés en dret, en sobre tancat i segellat i no s'admetrà cap documentació que es presente fora del termini de presentació d'instàncies. S'exceptua el relatiu al grau personal i antiguitat, que s'ajustarà als expedients personals.  
  
Així mateix, s'adjuntarà la justificació d'haver ingressat la taxa de drets d'examen, que serà de 60 euros o l'import que resulte de l'aplicació de les exempcions i les bonificacions d'acord amb el que estableix l'ordenança fiscal reguladora de la taxa per drets d'examen.  
  
L'ingrés es farà d'acord amb les normes establides en l'article 6 de l'ordenança esmentada.  
  
Article 3. Comissió de valoració. Documentació  
La comissió de valoració podrà citar la persona funcionària a l'efecte de fer les comprovacions que considere oportunes i sol·licitar-li que aporte la documentació que estime convenient. En el cas que hi haja dubtes, podran dur a terme les comprovacions i les verificacions que creguen necessàries.  
  
Article 4. Barem de mèrits  
1. El barem aplicable als concursos de mèrits per a la provisió de llocs de treball serà l'establit en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana, pel torn de mobilitat.  
2. Només podran valorar-se els mèrits al·legats pels participants que reunisquen els requisits exigits per a l'exercici de les funcions del lloc de treball convocat, d'acord amb la classificació d'aquest.  
  
Article 5. Legislació aplicable  
En allò no previst en les presents bases, aquesta convocatòria es regirà per la legislació específica de policia, normativa bàsica de l'àmbit de la funció pública, Llei 10/2010, de 9 de juliol, de la Generalitat, d'ordenació i gestió de la funció pública valenciana, Llei 17/2017, de 13 de desembre, de coordinació de policies locals de la Comunitat Valenciana, l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de la policia local de la Comunitat Valenciana, pel torn de mobilitat, bases generals de provisió de llocs de treball de l'Ajuntament, acordades per Resolució de la primera Tinència d'Alcaldia 597/04, de data 22 d'abril, publicades en el BOP número 115, de 15 de maig de 2004, modificades per la Resolució d'Alcaldia número 1732/07, de 5 de desembre de 2007, i modificacions acordades pel Ple, de data 18 de desembre de 2014, publicada en el BOP número 36, de 23 de febrer de 2015, i la resta de la normativa aplicable.  
  
  
Article 6. Recursos  
Contra les presents bases es podrà interposar recurs potestatiu de reposició davant del mateix òrgan que les haja dictades, en el termini d'un mes, comptador des de l'endemà de la recepció de la notificació, o recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb l'article 8 de la Llei 29/1998, de 13 de juliol (BOE 167, 14 de juliol), reguladora de la jurisdicció esmentada, en el termini de dos mesos, comptadors des de l'endemà de la recepció de la present notificació, i si no hi ha resolució expressa del recurs de reposició potestatiu, el termini serà de sis mesos a partir del dia següent d'aquell en què, d'acord amb la seua normativa específica, es produïsca l'acte presumpte.  
No obstant això, podrà interposar qualsevol altre recurs que estime procedent»  
  
Xirivella, 25 d'abril de 2019.- El regidor de Personal i Seguretat: Josep Manel Moret i Cabuchola.